CELEX: 22012D0121
Language: hr
Date: 2012-06-15 00:00:00
Title: Odluka Zajedničkog odbora EGP-a br. 121/2012 od 15. lipnja 2012. o izmjeni Protokola 31 (o suradnji u posebnim područjima izvan četiriju sloboda) i Protokola 37 (koji sadržava popis predviđen člankom 101.) uz Sporazum o EGP-u

11/Sv. 132
            
            
               HR
            
            
               Službeni list Europske unije
            
            
               121
            
         22012D0121
   
               L 270/44
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 121/2012
   od 15. lipnja 2012.
   o izmjeni Protokola 31 (o suradnji u posebnim područjima izvan četiriju sloboda) i Protokola 37 (koji sadržava popis predviđen člankom 101.) uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86, 98 i 101.,
   budući da:
   
               (1)
            
            
               Protokol 31. uz Sporazum izmijenjen je Odlukom Zajedničkog odbora EGP-a br. 101/2012 od 30. travnja 2012. (1).
            
         
               (2)
            
            
               Protokol 37. uz Sporazum izmijenjen je Odlukom Zajedničkog odbora EGP-a br. 61/2012 od 30. ožujka 2012. (2).
            
         
               (3)
            
            
               Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) br. 912/2010 Europskog parlamenta i Vijeća od 22. rujna 2010. o osnivanju Europske agencije za GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (3).
            
         
               (4)
            
            
               Protokol 31. uz Sporazum trebalo bi stoga izmijeniti kako bi se omogućila provedba te proširene suradnje. U pogledu sudjelovanja Norveške, u obzir bi trebalo uzeti Sporazum o suradnji u području satelitske navigacije između Europske unije i njezinih država članica i Norveške, a posebno članak 6. o sigurnosti. Međutim, zbog ekonomskih ograničenja, trebalo bi privremeno suspendirati sudjelovanje Islanda u programima GNSS-a (4).
            
         
               (5)
            
            
               S ciljem dobrog funkcioniranja Sporazuma o EGP-u Protokol 37. uz Sporazum o EGP-u treba proširiti kako bi uključio Odbor za sigurnosnu akreditaciju za europske GNSS sustave te Upravni odbor osnovan Uredbom (EU) br. 912/2010, a Protokol 31. treba izmijeniti kako bi se odredili postupci za sudjelovanje,
            
         DONIO JE OVU ODLUKU:
   Članak 1.
   Članak 1. (Istraživanje i tehnološki razvoj) Protokola 31. uz Sporazum mijenja se kako slijedi:
   
               1.
            
            
               Tekst stavka 8. zamjenjuje se sljedećim:
               
                           „(a)
                        
                        
                           Države EFTA-e u potpunosti sudjeluju u Europskoj agenciji za GNSS, dalje u tekstu ‚Agencija’, kako je osnovana sljedećim aktom Unije:
                           
                                       —
                                    
                                    
                                       
                                          32010 R 0912: Uredba (EU) br. 912/2010 Europskog parlamenta i Vijeća od 22. rujna 2010. o osnivanju Europske agencije za GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (SL L 276, 20.10.2010., str. 11.).
                                    
                                 
                     
                           (b)
                        
                        
                           Države EFTA-e financijski podupiru djelatnosti pod (a) u skladu s člankom 82. stavkom 1. točkom (a) i Protokolom 32. uz Sporazum.
                        
                     
                           (c)
                        
                        
                           Države EFTA-e u potpunosti sudjeluju, bez prava glasa, u Upravnom odboru Agencije te u Odboru za sigurnosnu akreditaciju Agencije.
                        
                     
                           (d)
                        
                        
                           Agencija ima pravnu osobnost. U svim državama ugovornih stranaka ona uživa najširu pravnu sposobnost koju pravnim osobama priznaje njihovo pravo.
                        
                     
                           (e)
                        
                        
                           Države EFTA-e na Agenciju primjenjuju Protokol o povlasticama i imunitetima Europske unije.
                        
                     
                           (f)
                        
                        
                           Odstupajući od članka 12. stavka 2. točke (a) Uvjeta zaposlenja ostalih službenika Europskih zajednica, državljani država EFTA-e uživaju puna prava i kao građane izvršni direktor Agencije može ih ugovorno zaposliti.
                        
                     
                           (g)
                        
                        
                           Na temelju članka 79. stavka 3. Sporazuma, dio VII. (Institucionalne odredbe) Sporazuma, osim poglavlja 3. odjeljka 1. i 2. Sporazuma, primjenjuje se na ovaj stavak.
                        
                     
                           (h)
                        
                        
                           Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije, radi primjene ove Uredbe, odnosi se na sve dokumente Agencije i u pogledu država EFTA-e.
                        
                     
                           (i)
                        
                        
                           U pogledu Islanda, ovaj se članak suspendira sve dok Zajednički odbor EGP-a ne odluči drukčije.
                        
                     
                           (j)
                        
                        
                           ovaj se stavak ne primjenjuje na Lihtenštajn.”
                        
                     
         
               2.
            
            
               U stavku 8.a točki (a) dodaje se sljedeće:
               „kako je izmijenjena:
               
                           —
                        
                        
                           
                              32010 R 0912: Uredbom (EU) br. 912/2010 Europskog parlamenta i Vijeća od 22. rujna 2010. (SL L 276, 20.10.2010., str. 11.).”
                        
                     
         Članak 2.
   Protokol 37. uz Sporazum o EGP-u mijenja se kako slijedi:
   
               1.
            
            
               Tekstovi iz točaka 30. i 31. brišu se.
            
         
               2.
            
            
               Umeću se sljedeće točke:
               
                           „36.
                        
                        
                           Odbor za sigurnosnu akreditaciju za europske GNSS sustave (Uredba (EU) br. 912/2010).
                        
                     
                           37.
                        
                        
                           Upravni odbor (Uredba (EU) br. 912/2010).”
                        
                     
         Članak 3.
   Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma (5).
   Primjenjuje se od 1. siječnja 2012.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 15. lipnja 2012.
      
         
            Za Zajednički odbor EGP-a
         
         
            Obnašatelj dužnosti predsjednika
         
         Gianluca GRIPPA
      
   
   
      (1)  SL L 248, 13.9.2012., str. 39.
   
      (2)  SL L 207, 2.8.2012., str. 41.
   
      (3)  SL L 276, 20.10.2010., str. 11.
   
      (4)  SL L 283, 29.10.2010., str. 12.
   
      (5)  Ustavni zahtjevi nisu navedeni.